CELEX: 
Language: bg
Date: 2018-01-23 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на приложение I към Регламент (ЕО) № 443/2009 на Европейския парламент и на Съвета във връзка с промените на стойностите на масата на новите пътнически леки автомобили, регистрирани през 2014, 2015 и 2016 година (текст от значение за ЕИП)

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Целите за емисиите на CO2, които трябва да бъдат постигнати от производителите на нови пътнически леки автомобили, се определят в зависимост от средната маса на парка автомобили и емисиите на СО2 на тези превозни средства. С цел да се гарантира, че нивото на намаленията, предвидени в Регламент (ЕО) № 443/2009, продължава да бъде постигано, е необходимо да се вземат предвид промените в масата на новите превозни средства, регистрирани в Съюза. Вследствие на това базовата средна стойност за масата (изразена като стойността M0 във формулите за изчисляване на целта, дадени в приложение I към същия регламент) трябва да бъде коригирана всяка трета година, с начало 31 октомври 2014 г. и на всеки три години след това. 
            
            
               Новата стойност се основава на мониторинга на масата на новите превозни средства, в готовност за движение, през календарните 2014, 2015 и 2016 години. При изчисляването на новата стойност са използвани само тези стойности на масата, които са могли да бъдат проверени от съответните производители на превозните средства, като са изключени явно грешните стойности, както и стойностите, отнасящи се за превозни средства, които не попадат в приложното поле на регламента.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Проведени бяха консултации с Експертната група по емисиите на CO2 от моторни превозни средства, като тя подкрепи подхода за изчисляване на коригирането на средната стойност на масата.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Формулата за изчисляване на целта е изменена с оглед прилагане на новата стойност на M0 от 1 януари 2019 г. 
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 23.1.2018 година
            
            
               за изменение на приложение I към Регламент (ЕО) № 443/2009 на Европейския парламент и на Съвета във връзка с промените на стойностите на масата на новите пътнически леки автомобили, регистрирани през 2014, 2015 и 2016 година
               
                  (текст от значение за ЕИП)
               
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства
                  1
               , и по-специално член 13, параграф 2, алинея трета от него,
            
            
               като има предвид, че:
            
            
               (1)Средната стойност на масата, използвана за целите на изчисляването на специфичните емисии на CO2 за всеки нов пътнически лек автомобил, трябва да се коригира на всеки три години, за да се отчетат евентуални промени в средната маса на новите превозни средства, регистрирани в Съюза. 
            
            
               (2)От мониторинга на масата на новите пътнически леки автомобили в готовност за движение, регистрирани през календарните 2014, 2015 и 2016 години, е видно, че средната маса е намаляла и че по тази причина стойността M0, посочена в точка 1 от приложение I към Регламент (ЕО) № 443/2009, следва да бъде коригирана.
            
            
               (3)Новата стойност следва да се определи като се вземат предвид само тези стойности, които съответните производители на превозни средства са могли да проверят, като се изключат явно грешните стойности (т.е. стойностите под 500 kg), както и стойностите, отнасящи се за превозни средства, които не попадат в приложното поле на Регламент (ЕС) № 443/2009. Освен това, новата стойност следва да е въз основа на претеглената средна стойност, вземайки предвид броя на регистрациите на нови пътнически леки автомобили в Съюза през календарните 2014, 2015 и 2016 години.  
            
            
               (4)Предвид всичко това, стойността M0, която ще се прилага от 2019 г., следва да бъде намалена с 12,52 kg — от 1392,4 на 1379,88 kg.
            
         
         
            
               (5)Поради това приложение I към Регламент (ЕО) № 443/2009 следва да бъде съответно изменено,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Точка 1 от приложение I към Регламент (ЕО) № 443/2009 се изменя, както следва:
            
            
               1) създава се следната буква ба):
            
            
               „ба)
                     от 2019 г.:
            
            
               Специфични емисии на CO2 = 130 + a × (M – M0)
            
            
               където:
            
            
               M
                     = масата на превозното средство в килограми (kg)
            
            
               M0
                     = 1379,88“
            
            
               a
                     = 0,0457“
            
            
               2) в буква в) посочената M0 за се заменя със следното:
            
            
               „M0
                     = 1379,88“
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 23.1.2018 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 140, 5.6.2009 г., стр. 1.